**Iepirkuma komisijas 2018.gada 1.marta komisijas sēdē sniegtā**

**atbilde uz uzdoto jautājumu par**

**konkursa procedūras ar sarunām “A korpusa otrās kārtas būvdarbu veikšana”,**

**ID Nr. PSKUS 2018/2, 1. posma kandidātu atlases nolikumu**

**Jautājumi:**

1. Iepazīstoties ar iepirkuma kandidātu atlases nolikumu, ieinteresētais kandidāts vēlas norādīt uz neprecizitātēm nolikumā, kuras vajadzētu izlabot, lai izvairītos no nevajadzīgām sūdzībām par iepirkuma nolikumu, kas ne tikai var kavēt iepirkuma norisi, bet arī finansējuma piešķiršanu no ERAF. Iepirkuma nolikuma 4.5.2.punktā ir noteikts, ka kandidāts vienu vai vairākus speciālistus drīkst piedāvāt tikai uz vienu no Nolikuma 4.5.2.1. – 4.5.2.9.punktā minētajām speciālistu pozīcijām. Saskaņā ar Publisko iepirkumu likuma 41.panta 2.daļu prasību apjomu, kā arī pieprasīto minimālo spēju līmeni konkrētā iepirkuma līguma izpildei nosaka samērīgi iepirkuma līguma priekšmetam. Saskaņā ar IUB un tiesu praksi par samērīgām tiek atzītas tās prasības, kas saistītas ar iepirkuma priekšmetu. Šajā gadījumā visiem speciālistiem ir izvirzītas augstas prasības, kas ir saistītas ar iepirkumu priekšmetu, jo paredzamo būvobjektu varētu uzskatīt par līdzvērtīgu. Nolikuma 4.5.2.1. – 4.5.2.9. punktos ir uzskaitīt vairāki speciālisti, kuri būs nepieciešami līguma izpildē, taču dotajā brīdī šajā iepirkuma stadijā nav zināmi, konkrētie darbu apjomi, tehniskā specifikācija, kā arī darbu organizācijas projekts un darbu veikšanas projekts. Līdz ar to pastāv iespēja, ka pretendenti spēj organizēt darbus tādejādi, ka darbu izpildi var veikt viens speciālists, kas pilda vairākus pienākumus. Pamatojoties uz iepriekš minēto uzskatām, ka pasūtītājam nav tiesību ierobežot pretendentu tiesības piedaloties iepirkumā, izvirzot šādu prasību. Pie tam šāda prasība neizriet no Publisko iepirkumu likuma. Arī izvērtējot ārvalstu praksi gan iepirkumu jautājumos, gan būvniecības jautājumos ir secināms, ka ES tiesību akti pieļauj, ka vairāku specializāciju darbinieks veic vairākus pienākumus būvobjektā. Ir tikai loģiski un saprotams, ka atbildīgais būvdarbu vadītājs un viņa vietnieks nevar pat teorētiski papildus veikt cita speciālista pienākumus, taču uzskatām, ka darbus ir iespējams organizēt tādejādi, lai atsevišķi speciālisti varētu apvienot veicamos darbu pienākumus, piemēram, ūdensapgādes un kanalizācijas sistēmu un siltumapgādes, ventilācijas un aukstumapgādes sistēmu izbūves speciālisti. Pie tam vēlamies norādīt, ka 4.5.2.8. punktā minētā speciālista - ugunsdrošības un signalizācijas sistēmu darbu vadītājs, un 4.5.2.4. minētā speciālista - elektronisko sakaru sistēmu un tīklu izbūves darbu vadītāja speciālista kvalifikācija ir apliecināma ar vienu un to pašu sertifikātu. Tādejādi šie darbi pēc būtības ir uzskatāmi par viena veida darbiem, ko var apvienots un kopumā veikt viens speciālists. **Līdz ar to aicinām izvērtēt prasību pamatotību un nepieciešamību, un lūdzam veikt attiecīgas izmaiņas iepirkuma nolikumā.**
2. Ieinteresētais Pretendents lūdz izskatīt iespēju mainīt nolikuma punkta Nr.4.5.2.7. prasības redakciju, ņemot vērā to, ka apkures veidi atšķiras, piemēram, salīdzinoši ar citiem specializētajiem darbu veidiem, un pastāv dažādu apkures un kurināmo veidu kā rezultātā pasūtītāja izvirzītā prasība kopā ar atsauci par “publisku ēku” ir ierobežojoša. Vēlamies vērst uzmanību, ka ēkai jāatbilst pasūtītāja definējumam - “publiskas ēkas”, kas būtiski atšķiras no Latvijas būvnormatīva LBN 208-08 “Publiskas ēkas un būves” noteiktās definīcijas. Un papildus objekta ēku kopējā platība, kurā veikti būvdarbi veikti vismaz 5000 m2 platībā. **Lūdzam izslēgt vismaz noteikto stāvu skaitu ierobežojumu, lai paplašinātu iespējamo pretendentu loku.**

**Atbilde (1):**

Iepirkuma komisija, nosakot kandidātiem izvirzītās kvalifikācijas prasības konkursa procedūras ar sarunām “A korpusa otrās kārtas būvdarbu veikšana”, ID Nr. PSKUS 2018/2, 1. posma kandidātu atlases nolikumā, ir ņēmusi vērā plānotā iepirkuma priekšmeta apjomu un līdzšinējo pieredzi līdzīga projekta realizācijā, t.i.:

1. Pasūtītājs plāno, saskaņā ar SIA “SESTAIS STILS” izstrādāto būvprojektu, jauna būvniecības procesa ietvaros, veikt jaunā slimnīcas korpusa (A2 korpuss) būvniecību ~ 37 000 m2 platībā.

Lai kandidātiem būtu pilnīgs priekšstats par plānoto iepirkumu priekšmeta apjomu un projekta sarežģītību, Nolikuma 2.6. punktā tika norādīts, ka detalizētu informāciju par ēkas skiču projektu, kas pieejama CD formātā var saņemt VSIA “Paula Stradiņa klīniskās universitātes slimnīcā”, Pilsoņu ielā 13, 2. korpusā, 2.stāvā, Iepirkumu daļā). Iepirkuma komisija noteikti aicina kandidātu saņemt un iepazīties ar informāciju par ēkas skiču projektu, lai gūtu priekšstatu par iepirkuma priekšmeta apjomu.

1. Laika posmā no 2013-2017. gadam Rīgā, Pilsoņa ielā 13, VSIA “Paula Stradiņa klīniskā universitātes slimnīca” īstenoja līdzvērtīgu projektu, slēgta konkursa rezultātā realizējot VSIA “Paula Stradiņa klīniskā universitātes slimnīca” A korpusa 1.kārtas būvniecību ~30 000 m2 platībā.

Ņemot vērā, ka plānotais iepirkuma priekšmets apjoms ir līdzvērtīgs gan pēc izbūves apjoma, gan sarežģītības, kā arī, lai nodrošinātu kvalitatīvu būvniecības procesa īstenošanu un samazinātu riskus saistībā ar iepirkuma līguma izpildes termiņiem, prasības kandidātu būvspeciālistu sastāvam ir noteiktas samērīgi.

Ievērojot minēto, iepirkuma komisija uzskata, ka Nolikumā izvirzītais kandidātu kvalifikācijas prasību apjoms, kā arī pieprasītais minimālo spēju līmenis konkrētai iepirkuma līguma izpildei, noteikts samērīgi iepirkuma līguma priekšmetam.

Ņemot vērā to, ka Nolikuma 4.5.2.8. punktā minētā speciālista - ugunsdrošības un signalizācijas sistēmu darbu vadītājs, un Nolikuma 4.5.2.4. minētā speciālista - elektronisko sakaru sistēmu un tīklu izbūves darbu vadītāja speciālista kvalifikācija ir apliecināma ar vienu un to pašu sertifikātu, kandidāts, saskaņā ar konkursa procedūras ar sarunām Nolikuma 4.5.2. punktu, vienu vai vairākus speciālistus drīkst piedāvāt tikai uz vienu no Nolikuma 4.5.2.1. – 4.5.2.9.punktā minētajām speciālistu pozīcijām.

**Atbilde (2):**

Iepirkuma komisija konstatēja, ka no konkursa procedūras ar sarunām Nolikumā norādītajām atsaucēm, kas izskaidro terminu “publiska ēka”, t.i: “*Ar “publisku ēku” šī Nolikuma vajadzībām saprot ēku, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai (publiska telpa – sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi). Ēkai ir vairāk nekā pieci virszemes stāvi un/vai ēkai ir vairāk nekā viens pazemes stāvs. Ēkā paredzēts vienlaikus uzturēties vairāk nekā simt cilvēkiem”* nav viennozīmīgi saprotams, ka, lai noteiktu, vai objekts atbilst Nolikumā noteiktajai ēku grupai, ir jāizpildās tikai vienai no minētajām klasifikācijas pazīmēm, saskaņā ar Ministru kabineta 2014. gada 19. augusta noteikumos Nr.500 “Vispārīgie būvnoteikumi” 1.pielikumā “Būvju iedalījums grupās atbilstoši būvniecības procesam”.

**Iepirkuma komisija informē, ka, saskaņā ar ieinteresētā piegādātāja jautājumu, konkursa procedūras ar sarunām Nolikuma redakcijā, tiks veikti grozījumi. Informācija par iepirkuma procedūras dokumentācijā veiktajiem grozījumiem tiks publicēta pasūtītāja mājas lapā, elektronisko iepirkumu sistēmā (www.eis.gov.lv) pie attiecīgā iepirkuma pēc tam, kad attiecīgie grozījumi tiks saskaņoti un publicēti Iepirkumu uzraudzības biroja mājas lapā internetā.**